Hans Hanssen-Fossnæs

Hans Christian Hanssen-Fossnæs (født 9. oktober 1829 i Stokke, død 28. juni 1890 i Tønsberg) var en norsk gårdbruker og politiker (H).

Han overtok farsgården Kroken i Stokke, hvor han bodde til 1870, da han ble eier av landeiendommen Fossnes i Arnadal sogn i Stokke med mølle, sagbruk og teglverk. Hanssen-Fossnæs solgte senere eiendommen til Jarlsberg og Larviks amt, som i 1895 åpnet landbruksskole der, og var i sine siste leveår økonom ved amtssykehuset i Tønsberg.

Han var innvalgt på Stortinget fra Jarlsberg og Larviks amt 1883–1885, og var i denne perioden medlem av Stortingets justiskomité. Han ble gjenvalgt for perioden 1886–1888, men møtte ikke, da boet hans var under konkursbehandling. Valget ble ellers forkastet med 75 mot 35 stemmer.

Hans Hanssen-Fossnæs var far til høyesterettsadvokat Halfdan Harnoll.

Referanser

Eksterne lenker 
 

Stortingsrepresentanter fra Høyre
Stortingsrepresentanter for Vestfold
Stortingsrepresentanter 1883–1885
Norske bønder
Personer fra tidligere Stokke kommune
Personer fra Sandefjord kommune